|  |  |
| --- | --- |
| Δελτίο τύπου | Ξεκίνησε με μεγάλη συμμετοχή το HEDNO Datathon μέσα από το εταιρικό Sandbox του ΔΕΔΔΗΕ |
|  |
| Με μεγάλη επιτυχία και πολύ μεγάλη συμμετοχή από data scientists και καινοτόμες επιχειρήσεις ολοκληρώθηκε την Παρασκευή 10 Φεβρουαρίου 2023, η ενημερωτική εκδήλωση (Info Day) του πρώτου HEDNO Datathon μέσα από το εταιρικό Sandbox του ΔΕΔΔΗΕ στο Φουαγιέ του Ωδείου Αθηνών. Για πρώτη φορά ο Διαχειριστής Ελληνικού Δικτύου Διανομής Ηλεκτρικής Ενέργειας (ΔΕΔΔΗΕ) κοινοποιεί, μέσω της πρωτοβουλίας του Εταιρικού του Sandbox, πραγματικά δεδομένα κατάλληλα επεξεργασμένα και ταξινομημένα επιδιώκοντας τη συνδημιουργία καινοτόμων λύσεων που θα αναβαθμίσουν τη διαχείριση της ηλεκτρικής ενέργειας με στόχο να επωφεληθούν οι καταναλωτές. Το HEDNO Datathon διοργανώνεται με Innovation Enabler τη Mantis Beyond Innovation και στοχεύει στην ανάπτυξη αλγορίθμων μοντέλων μηχανικής μάθησης για τον εντοπισμό ηθελημένων μη-τεχνικών απωλειών ηλεκτρικού ρεύματος στο δίκτυο του ΔΕΔΔΗΕ και στην εύρεση των πιο αποτελεσματικών λύσεων.Στην εκδήλωση παρευρέθηκαν ειδικοί δεδομένων και επιχειρήσεις που λαμβάνουν μέρος στο Datathon, αλλά και innovators με ενδιαφέρον για την πρωτοβουλία του ΔΕΔΔΗΕ για την ανάπτυξη του πρώτου εταιρικού Sandbox στον τομέα της ηλεκτρικής ενέργειας και τις νέες δυνατότητες που δημιουργούνται. Η εκδήλωση ξεκίνησε με ένα σύντομο χαιρετισμό από τη κ. Αλεξάνδρα Σδούκου, Γενική Γραμματέα Ενέργειας και Ορυκτών Πρώτων Υλών του Υπουργείου Περιβάλλοντος και Ενέργειας, η οποία χαιρέτισε την πρωτοβουλία του ΔΕΔΔΗΕ ως ένα πολύ σημαντικό βήμα για τη δέσμευσή του προς την ψηφιοποίηση και τη καινοτομία, αλλά και την εξωστρέφεια, δίνοντας την ευκαιρία σε ερευνητές και επιχειρήσεις να συμβάλουν στην μετεξέλιξη της αγοράς ηλεκτρικής ενέργειας. Στη συνέχεια, χαιρετισμό απηύθυνε ο κ. Δημήτρης Ψυχογιός, Α’ Αντιπρόεδρος, Ρυθμιστική Αρχή Ενέργειας (ΡΑΕ), ο οποίος υπογράμμισε την ανάγκη συνεργασίας της Αρχής με τον ΔΕΔΔΗΕ για την ανάπτυξη ενός έξυπνου δικτύου ενέργειας. Αναγνώρισε το ρόλο της ΡΑΕ ως κινητήριο δύναμη για την ενθάρρυνση της καινοτομίας και ως αρωγό στην προσπάθεια του ΔΕΔΔΗΕ για την ένταξη καινοτόμων επιχειρήσεων στο νέο Sandbox. Το παρόν έδωσε διαδικτυακά ο κ. Μιχάλης Δρίτσας, Διευθύνων Σύμβουλος του Elevate Greece, του Υπουργείου Ανάπτυξης και Επενδύσεων, εκφράζοντας την εκτίμηση του για την πρωτοβουλία του ΔΕΔΔΗΕ. Ο ίδιος δήλωσε χαρακτηριστικά ότι ο ΔΕΔΔΗΕ «ανοίγει τις πόρτες σε καινοτόμες επιχειρήσεις» μέσω του HEDNO Datathon, προωθώντας τη διασύνδεσή του με το οικοσύστημα καινοτομίας καθώς μέσω του εταιρικού του Sandbox δημιουργεί νέους «χώρους πειραματισμού». Χαιρετισμό απηύθυνε, τέλος, ο κ. Αναστάσιος Μάνος, Διευθύνων Σύμβουλος, ΔΕΔΔΗΕ, που με τη σειρά του τόνισε πως η αυτή η πρωτοβουλία επισφραγίζει τη δέσμευση της Εταιρίας για εκσυγχρονισμό και ψηφιοποίηση με σύμμαχο την τεχνολογία και την καινοτομία. Ο ΔΕΔΔΗΕ έχει θέσει τις βάσεις για την ψηφιοποίησή του σε τρία επίπεδα, στην εσωτερική του λειτουργία, στο Δίκτυο και στην εξυπηρέτηση πελατών. Το Datathon αποτελεί μόλις την αρχή στην πορεία του ΔΕΔΔΗΕ προς την καινοτομία, η οποία αποτελεί στρατηγική επιλογή της διοίκησης της Εταιρίας.Το δεύτερο μέρος της εκδήλωσης ξεκίνησε ο κ. Γιώργος Λούκος, Διευθυντής της Διεύθυνσης Έρευνας & Καινοτομίας, ΔΕΔΔΗΕ, ο οποίος παρουσίασε το νέο Κόμβο Καινοτομίας της Εταιρίας, τους στρατηγικούς στόχους της, αλλά και τις νέες δυνατότητες που παρέχονται από τη δημιουργία του πρώτου εταιρικού Sandbox για την επίτευξη τους. Στη συνέχεια, ο CEO & Founder της Mantis Beyond Innovation και Επικεφαλής Έρευνας της Μονάδας Οικονομικής Περιβάλλοντος και Αειφόρου Ανάπτυξης του Εθνικού Μετσόβιου Πολυτεχνείου κ. Χρήστος Νικολούδης, ανέπτυξε την αξία και την αποτελεσματικότητα των μοντέλων ανοιχτής καινοτομίας για την επίλυση επιχειρηματικών προκλήσεων. Την εκδήλωση έκλεισε ο κ. Χρήστος Μαλλιόπουλος, Τομεάρχης Διαχείρισης Δεδομένων, ΔΕΔΔΗΕ, ο οποίος παρουσίασε τις τεχνικές λεπτομέρειες του διαγωνισμού.**Η υποβολή συμμετοχής στο διαγωνισμό θα παραμείνει ανοιχτή έως τις 15 Φεβρουαρίου μέσω της ιστοσελίδας του προγράμματος:** [**deddie.mantisbi.io**](https://deddie.mantisbi.io/) |

|  |
| --- |
|  |
|  | Αθήνα, 13 Φεβρουαρίου 2023Από το Γραφείο Τύπου |